Krishan Kant

Krishan Kant (; 28. helmikuuta 1927 – 27. heinäkuuta 2002) oli intialainen poliitikko, joka toimi maansa varapresidenttinä vuodesta 1997 kuolemaansa asti. Ennen virkaansa varapresidenttinä Kant toimi kuvernöörinä Andhra Pradeshin ja Tamil Nadun osavaltioissa. Hän toimi alun perin Intian kongressipuolueen edustajana Punjabissa kunnes ajautui vuonna 1975 riitoihin Indira Gandhin kanssa vastustaessaan tuolloin julistettua poikkeustilaa. Kant joutui vankilaan 19 kuukaudeksi, jonka jälkeen hän vaihtoi puoluetta Janataan ja sen seuraajaan Janata Daliin.

Hän toimi myös kanslerina Delhin yliopistossa, Panjabin yliopistossa, Pondicherryn yliopistossa, Assamin yliopistossa, North-Eastern Hill Universityssä ja Gandhigram Rural Institutessa.

Kant on ensimmäinen Intian varapresidentti, joka kuoli kesken virkakautensa.

Lähteet

Intian varapresidentit
Andhra Pradeshin kuvernöörit
Tamil Nadun kuvernöörit
Rajya Sabhan jäsenet
Lok Sabhan jäsenet
Intian kongressipuolueen poliitikot
Vuonna 1927 syntyneet
Vuonna 2002 kuolleet